ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028123


ขอความอนุเคราะห์ซ่อมแซมไฟฟ้าส่องสว่าง บริเวณป้ายหยุดรถประจำทาง ถนนรามคำแหง 2 แขวงดอกไม้ เขตประเวศ กรุงเทพมหานคร จุดสังเกต อยู่ใกล้กับโรงเรียนกรุงเทพพิทยา ถนนบริเวณด้านหน้าเซเว่น (ไม่ทราบสาขาที่แน่ชัด) เนื่องจากผู้ร้องแจ้งว่าปัจจุบัน (11 กรกฎาคม 2566) ไฟฟ้าส่องสว่างบริเวณป้ายหยุดรถโดยสารดังกล่าวชำรุด ทำให้แสงสว่างไม่เพียงพอในช่วงเวลากลางคืน ผู้ร้องเกรงว่าจะเกิดอันตรายแก่ผู้ที่รอรถโดยสารประจำทาง ประสบปัญหามาเป็นระยะเวลาประมาณ 6-8 เดือน เบื้องต้นแจ้งเรื่องไปยังศูนย์รับเรื่องราวร้องทุกข์กรุงเทพมหานคร หมายเลขสายด่วน 1555 แต่ยังไม่ได้รับการแก้ไขแต่อย่างใด จึงประสงค์ให้ทางหน่วยงานที่เกี่ยวข้องซ่อมแซมไฟฟ้าส่องสว่างบริเวณดังกล่าว เพื่อบรรเทาความเดือดร้อนให้แก่ผู้ร้องและประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata